Document ID: /roh_data/filtered/fineweb-2-filterrobots_roh.jsonl.gz/52159

Sin il Crest d’Acletta datti duas chasas cun studios mobigliads. Quests studios èn per ils collavuraturs da las pendicularas ed era per persunas che lavuran en il commerzi u tar firmas da construcziun. Quai ha il directur da las pendicularas da Mustér Rudolf Büchi ditg ad RTR. Lur persunal tschertgia adina puspè tals studios e surtut suenter ch’il resort da vacanzas da Marcus Weber saja realisà sin lur parcadi stoppian els pudair porscher tals studios.
Parcellas per indigens
Ultra da las duas chasas per persunal vendan las pendicularas parcellas ad indigens. Quai cun la finamira che quels bajegian chasas d’ina famiglia sin il Crest d’Acletta.
Las lavurs d'avertura cumenzan gia il settember. Alura vegn ina via bajegiada e las lingias d’aua e d’electricitad tratgas en.
Anc quest atun veglian els inoltrar la dumonda da bajegiar, di Rudolf Büchi. La finamira saja da cumenzar cun las duas chasas la primavaira 2017.
Ord l'archiv: